ไฟแนนซ์ทูเดย์
...เบื้องหลังการปิดหีบรายได้กระทรวงการคลังปีงบ 2555 ที่ตั้งเป้าหมายรายได้ที่ 1.98 ล้านล้านบาท หืดแทบจับคอเพราะหาเงินได้ไม่พอต้องวิ่งฝุ่นตลบจนนาทีสุดท้าย กลายต้องไปเจรจากับเจ้าพ่อน้ำเมาขอให้จ่ายภาษีล่วงหน้าเท่านั้นยังไม่พอต้องไปขอให้กองทุนหมุนเวียนต่างๆ เร่งนำส่งรายได้กันวุ่นไปหมด
19 ต.ค. 2555

...เบื้องหลังการปิดหีบรายได้กระทรวงการคลังปีงบ 2555 ที่ตั้งเป้าหมายรายได้ที่ 1.98 ล้านล้านบาท หืดแทบจับคอเพราะหาเงินได้ไม่พอต้องวิ่งฝุ่นตลบจนนาทีสุดท้าย กลายต้องไปเจรจากับเจ้าพ่อน้ำเมาขอให้จ่ายภาษีล่วงหน้าเท่านั้นยังไม่พอต้องไปขอให้กองทุนหมุนเวียนต่างๆ เร่งนำส่งรายได้กันวุ่นไปหมด 
...ได้ข่าวว่า ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) อาจเปิดใจถึงการทำงานในโครงการรับจำนำข้าว ที่ถูกใครๆ มองว่า ธ.ก.ส.เป็นกระเป๋าตังค์รัฐบาลคอยนั่งควักเงินจ่ายให้เกษตรกร 
แท้จริงแล้วมีกระบวนการในการทำงานกันอย่างไรนั้น ต้องคอยมาฟังกันในวันครบรอบวันสถาปนาธนาคารเพื่อการเกษตรและสหกรณ์การเกษตร 1 พ.ย.นี้ 
...สมชาย พูลสวัสดิ์ อธิบดีกรมศุลกากร แม้จะข้ามห้วยมาเป็นอธิบดีกรมสรรพสามิตแล้ว แต่ถ้าให้พูดเรื่องน้ำมันเขียวยังมันส์เขี้ยวเพราะสมัยที่เป็นอธิบดีกรมศุลกากรนั่น ได้สั่งตรวจเข้มลุยจับกุมเรือลักลอบขนน้ำมันเถื่อนหนีภาษีมาแล้วคราวละเป็นแสนลิตร 
...กลายเป็นการโหนกระแสกันไปสำหรับหวยออนไลน์ เพราะทุกครั้งที่ปล่อยข่าวว่าจะคลอดหวยออนไลน์ได้เมื่อไร ก็เจอบอร์ดสลากฯ สั่งจอดป้ายทุกที ล่าสุด เบญจา หลุยเจริญ อธิบดีกรมศุลกากร ในฐานะประธานบอร์ดสลากฯ และ พ.ต.ต.สุรสิทธิ์ สังขพงศ์ ในฐานะกรรมการสลากฯ กำชับแน่นหนาว่าอย่าประมาท พลาดไปอาจเจ็บตัวได้ 
...ประสาร ไตรรัตน์วรกุล ผู้ว่าการแบงก์ชาติ แจงว่าที่ กนง.ลดดอกเบี้ยนโยบายลง 0.25% เป็นการตั้งการ์ดสูง เตรียมรับมือความผันผวนของเศรษฐกิจ ที่จะได้รับจากภาวะเศรษฐกิจโลกที่ยักษ์ใหญ่ทั้งอเมริกา สหภาพยุโรป และจีน ยังสวิงไปมามองไม่ชัดว่าจะเป็นขาขึ้นจริงหรือเปล่า